b'\n_START_ARTICLE_\nThorup Strand\n_START_PARAGRAPH_\nThorup Strand (ogs\xc3\xa5 skrevet som Thorupstrand eller Torup Strand) er et fiskev\xc3\xa6r ved Nordsj\xc3\xb8en i Jammerbugten, Nordjylland, Danmark. Vester Thorup er n\xc3\xa6rmeste tettsted 4 km s\xc3\xb8r for fiskev\xc3\xa6ret. Fjerritslev er n\xc3\xa6rmeste kommersielle senter 13 km mot s\xc3\xb8r\xc3\xb8st. Thorup Strand har et par hundre fastboende, men mange tusen sommerhusbeboere i omr\xc3\xa5det.\n_START_SECTION_\nN\xc3\xa6ringsliv\n_START_PARAGRAPH_\nThorup Strand er et av f\xc3\xa5 steder p\xc3\xa5 den jyske vestkyst som fortsatt driver med profesjonelt fiske med kystb\xc3\xa5ter direkte fra \xc3\xa5pen strand. Om morgenen blir b\xc3\xa5tene trukket ut i sj\xc3\xb8en av en vinsj som drives fra land med wire forankret ute i vannet. For \xc3\xa5 slepe b\xc3\xa5tene opp igjen p\xc3\xa5 land benyttes en kraftig bulldoser. Thorup Strand er en av Europas st\xc3\xb8rste kystlandingsplasser med ca. 25 fiskeb\xc3\xa5ter og omkring 40 ansatte. Fiskerne drar ut p\xc3\xa5 fiske p\xc3\xa5 natten og vender tilbake neste dag p\xc3\xa5 ettermiddagen.\n_START_SECTION_\nNatur\n_START_PARAGRAPH_\nJammerbugten fungerer som en naturhavn mellom de to kalkstensknutene Bulbjerg og Svinkl\xc3\xb8v._NEWLINE_Det har ogs\xc3\xa5 v\xc3\xa6rt mye sandflukt og det var grunnen at et stort omr\xc3\xa5de ble beplantet p\xc3\xa5 slutten av 1800-tallet. Sporene heretter ses ved den store parabelklit i Thorup Klitplantage._NEWLINE_S\xc3\xb8r for Thorup Strand ligger en krittskrent.\n_START_SECTION_\nHistorie\n_START_PARAGRAPH_\nJammerbugten har historisk v\xc3\xa6rt landingsplass for skipshandel mellom Norge og Danmark.'